Ek wou niks van dit weet nie. My papierpoppe en make up kon my vir ure besig hou en die wêreldse geluk bring
Ek en Kareltjie was baie goeie vriende. Ek het sy brandblusser ding verstaan en hy het my pop-speel ding verstaan. Kinderlewe is te kort om nog oor sulke snert bekommerd te wees.
Kareltjie het my gevat nes ek is. Hy het niks oor die baie make up gesê nie ook nie oor die groot skouerkussing baadjies en hoë hakke nie.
Dit was ‘n Dinsdag toe ek en my verlede kaal voor die wêreld gestaan het. Op daardie dag is die groot vuur aangesteek en die dominee het gesê ek gaan in die hel brand, ‘n pastoor het gesê die helse vlamme gaan my vat, ‘n sekte leier het gesê dat die hel se vuurvlamme vir my erger gaan brand as vir ‘n ander sondige mens.
“nou is die vuur dood. Jy is wit soos ‘n engle. Jy kan nou vlieg en gaan dans. Ek sal die vuur doodgooi”